ӨВӨРХАНГАЙ АЙМГИЙН ГУЧИН-УС СУМЫН 09 ДҮГЭЭР

САРД ХИЙСЭН АЖЛЫН МЭДЭЭ

2022.09.28 Гучин-Ус сум

**Засаг даргын Тамгын газар нь:**

Аймгийн Засаг даргаас сумын Засаг даргатай байгуулсан хамтран ажиллах гэрээний дагуу аймгийн Онцгой байдлын газрын даргын баталсан удирдамж, хөтөлбөр, зөвлөмжийн хүрээнд сумын Засаг даргын 9 дүгээр сарын 22-ны өдрийн А/73 дугаар захирамжаар “Өндөржүүлсэн бэлэн байдал” зарлаж, Гамшгаас хамгаалах иж бүрэн команд штабын сургуулийг 9 дүгээр сарын 22, 23-ны өдрүүдэд зохион байгуулсан.

            Аймгийн Онцгой байдлын газраас томилогдсон 7 албан хаагч тус суманд ажиллаж Онцгой комисс, ерөнхий зориулалтын мэргэжлийн анги, автотехникийн бэлэн байдал, жагсаалын бэлтгэл, үүргэвчний иж бүрдэл, малын гоц халдварт шүлхий өвчний үед ажиллах хээрийн эмнэлгийн бэлтгэл, зохион байгуулалт, үйл ажиллагаа зэргийг шалгаж зөвлөн тусаллаа. Мөн Онцгой комисс, ерөнхий зориулалтын мэргэжлийн ангийн гишүүд, 9-12 дугаар ангийн сурагчид, иргэдэд сургалт зохион байгуулан бүтээн байгуулалтын ажлаар “Тэрбум мод” үндэсний хөдөлгөөний хүрээнд тарьсан мод бутыг услах ажлыг хийж гүйцэтгэлээ.

            Сумын Онцгой комиссын гишүүд “Цагийн байдал-1, 2, 3” дээр ажиллаж,  “Ган, “Зуд”, “Хүчтэй салхи шуурга”, “Үер”, “Газар хөдлөлт”, “Малын гоц халдварт өвчин” зэрэгт эрсдлийн үнэлгээ хийж, үр дүнгийн тайланг гаргасан.

Гамшгаас хамгаалах иж бүрэн команд штабын сургуулийг нийт 14 үзүүлэлтээр дүгнэхэд нийлбэр дүнгээр 91,3 хувьтай үнэлэгдэж, сургуулилалтад идэвхтэй оролцон гамшгаас хамгаалах иргэний үүргээ сайн биелүүлсэн Онцгой комисс, ерөнхий зориулалтын мэргэжлийн ангийн 9 гишүүнийг Дурсамж, мөнгөн шагналаар шагнасан ба сургуулилалтын бэлтгэлийг хангах үйл ажиллагааны зардалд Засаг даргын нөөцөөс 1963,8 мянган төгрөг зарцуулсан.

Цэргийн дүйцүүлэх алба хаахаар өргөдөл өгсөн 6 хүнийг аймгийн Цэргийн штабаас зохион байгуулж буй чадавхжуулах 14 хоногийн сургалтад хамруулсан.

Төрийн албан хаагчдын нийгмийн баталгааг хангах, сурч хөгжих төлөвлөгөөний дагуу Хэнтий аймгийн Дадал сумын Засаг даргын Тамгын газрын хамт олонтой туршлага солилцох арга хэмжээнд нийт 13 ажилтан, албан хаагчид оролцсон.

Цэрэг эх оронч үзлийг төлөвшүүлэх зорилгоор зохион байгуулагдсан Улсын аврагын “Дөл” тоглолтод амжилттай оролцсон 2 сурагчийг хичээлийн шинэ жилийн нээлтийн арга хэмжээн дээр урамшуулсан.

Төсөвт байгууллагуудын сарын мэдээнүүдийг нэгтгэж, өглөг, авлагын гүйлгээг free balance програмд шивж оруулсан. Засаг даргын Тамгын газар 1,446.8, Ерөнхий боловсролын сургууль 1,350.0, Соёлын төв 491.3, бүгд 3,288.1 мянган төгрөгийн өглөгийн үлдэгдэлтэй 8 дугаар сарын гүйцэтгэл гарсан.

Орон нутгийн хөгжлийн сан, эрсдэлээс хамгаалах сангийн 2022 оны төсвийн гүйцэтгэлийг Засаг даргад танилцуулсан.

Төсөвт байгууллагууд, сангуудын 178 ширхэг 183,406.6 мянган төгрөгийн гүйлгээг шивж, тулган баталгаажуулж гүйлгээг хийсэн.

 Орон нутгийн төсөвт байгууллагуудад дараах санхүүжилтыг олгосон. Үүнд: Иргэдийн төлөөлөгчдийн хурал-7,791.2, Засаг даргын Тамгын газар - 32,335.6, Ерөнхий боловсролын сургуульд- 14,730.5, Цэцэрлэг- 2,258.2, Эрүүл мэндийн төв- 2,258.3, Соёлын төвд- 2,922.2, бүгд 62,296.0 мянган төгрийн санхүүжилийг өнөөдрийн байдлаар олгоод байна.

 Мөн 17 төрлийн 323,045.6 мянган төгрөгийн орлогыг хааж орон нутгийн ерөнхий орлогын дансанд төвлөрүүлсэн.Стастистикийн ХАА-1,2,8,10 мэдээ, аж үйлдвэрийн мэдээнүүдийг программд шивж оруулсан.

 Статистикийн хэлтэсээс зохион байгуулсан “Хүн амын богино хугацааны шилжилт хөдөлгөөнийг танадах” сургалт семинарт багийн дарга нарыг оролцуулсан. 9 дүгээр сарын 15-17-ны өдрүүдэд “Үр дүнд суурилсан төлөвлөлт, төсөвлөлт” танхимын сургалтад, Орон нутгийн хөгжлийн сангийн үйл ажиллагаанд оролцогч талууд болон иргэд олон нийтэд мэдээлэх” цахим сургалт, цалингийн болон эрхийн бүртгэлийн системийн цахим сургалт семенарт Санхүүгийн албаны даргыг, “Үр дүнд суурилсан төлөвлөлт болон төсөвлөлтийг нэвтрүүлэх нь” сэдэвт 2 өдрийн танхимын сургалтад 4 албан хаагчийг оролцуулж, чадавхжуулсан.

 Шилэн дансанд сар бүр оруулах 5 мэдээлэл, улирал бүр оруулах 2 мэдээлэл, тухай бүр оруулах 6 мэдээлэл, жилдээ оруулах 6 мэдээлэл бүгд 41 мэдээллийг тус тус байршуулсан.

Бэлчээрийн газрын өөрчлөлтийг фото мониторингийн аргаар үнэлсэн судалгааны ажлын боловсруулалтыг хийж үр дүнг үндэслэн тайлан бичиж Засаг дарга болон ИТХ-д танилцуулсан.

2023 оны Сумын тухайн жилийн Газар зохион байгуулалтын төлөвлөгөөнд 10 айлын хашааны 6956м2 газрыг өмчлүүлэхээр төлөвлөж, ИТХ-аар батлуулсан.

Өвөлжөө, хаваржааны газрын 3 гэрчилгээг цахимжуулан хэвлэсэн ба давхардсан тоогоор 10 өрхийн өвөлжөө, хаваржааны газрын төлбөр, 7 өрхийн улсын тэмдэгтийн хураамжийг татварын нэгдсэн дансанд төвлөрүүлж, 3 өрхийн өвөлжөө, хаваржааны гэрчилгээг хүлээн авч цахим системд оруулахад бэлтгэн, 2 өрхийн өвөлжөө, хаваржааны газрын кординатыг авч, хөрвүүлэн цахим системд оруулахад бэлтгэж байна. Мөн атаршсан болон тариалнгийн талбайн тооллого судалгааг хийж, шинээр координатжуулсан.

**Нийгмийн халамжийн чиглэлээр**: Тэтгэврийн даатгалын сангаас өндөр нас 283, тахир дутуу 32, тэжээгчээ алдсан 11 нийт 269 тэтгэвэр авагчид нийт 166114,0 мянган төгрөгний тэтгэвэр, тэтгэмжийн даатгалын сангаас 1 иргэнд иргэнд жирэмсэн, амаржсаны тэтгэмжид 3800,0 мянган төгрөг, ажилгүйдлийн даатгалын сангаас 2 иргэнд 860,0 мянган төгрөг тус тус олгосон.

 2 иргэний өндөр насны тэтгэвэр, 1 иргэний тэжээгчээ алдсаны тэтгэвэр тогтоолгох, 1 иргэний ажилгүйдлийн тэтгэмж тогтоолгох өргөдлийг хүлээн авч хэлтэст хүргүүлсэн.

 Нийгмийн даатгалын сайн дурын даатгалын шимтгэлд 4922,0 мянган төгрөг, албан журмын даатгалд 35000.0 мянган төгрөгний шимтгэл төвлөрүүлсэн.

Нийгмийн халамжийн сангаас жирэмсэн эхийн тэтгэмжид 2 иргэний хүсэлтийг хүлээн авч системд бүртгэсэн. Нийт 25 эхэд 865419 төгрөг, цалинтай ээж, аав хөтөлбөрт 4 иргэнийг шинээр бүртгэсэн. Нийт 116 аав, ээжид 5.545.753 төгрөг, шинээр төрсөн 3 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 739 хүүхдийн 73.900,000 төгрөг, нийгмийн халамжийн өндөр настаны тэтгэвэрт 2 ахмадад 576,000 төгрөг, хөгжлийн бэрхшээлтэй иргэний тэтгэвэрт 8 иргэнд 2,304,000 төгрөг, тэжээгчээ алдсаны тэтгэвэрт 9 иргэнд 2,686,000 төгрөг буюу нийт 19 иргэнд 5,566,000 төгрөг, 0-18 насны 3 ба түүнээс дээш хүүхэдтэй өрх толгойлсон эцэг/эхийн тэтгэмжид хамрагддаг иргэдэд 1.680.000 төгрөгийн мөнгөн тэтгэмж, байнгын асаргаа шаардлагатай 1 ахмад настаны асаргааг тогтоон, хөгжлийн бэрхшээлтэй 1 хүүхдийн байнгын асаргааны сунгалтыг АДЗ-ийн хурлаар хэлэлцүүлэн шийдвэрлэж, 43 ахмадад 3,802,500 төгрөг, хөгжлийн бэрхшээлтэй 3 иргэнд 253,500 төгрөг, 10 хүүхдэд 2,880,000 төгрөг буюу нийт асаргааны тэтгэмжид 58 иргэнд 6,396,000 төгрөг, насанд хүрсэн бүрэн сонсголгүй, хараагүй 7 иргэнд харилцаа холбооны зардал 140,000 төгрөгийг тус тус олгосон ба Монгол банкны дансны нэгдсэн системд бүртгэлгүй мөнгө нь ороогүй иргэдэд мэдээлэл хүргэж, дансыг засварлуулсан.

Сувилалд явсан 1 ахмадын унааны зардал болон холбогдох материалыг программд бүртгэж, хиймэл шүд хийлгсэн 1 ахмадын материалыг бүрдүүлэн ХХҮГ-т материалыг хүргүүлж, ахмадын баярт холбогдуулан ахмадын судалгааг гарган E-halamj программд бүртгэсэн.

Залуучуудыг хөдөлмөрт бэлтгэх, Оролцоо төсөлд хамрагдах мэдээллийг багийн Засаг дарга нарт танилцуулан, сумын албан ёсны цахим хаягаар иргэдэд мэдээлэл хүргэн 2 иргэнийг хөтөлбөрт хамруулж, “Нэг өрх, нэг ажлын байр” хөтөлбөрийн хүрээнд хүнсний эрхийн бичгийн үйлчилгээнд хамрагддаг хөдөлмөрийн насны ажилгүй иргэдийн судалгааг гаргаж, 6 өрхийн судалгаа авсан.

Хөгжлийн бэрхшээлтэй 5 иргэнд нурууны бүс олгосон.

**Хөдөө аж ахуйн чиглэлээр:** Сумын 15345 мал сүрэгт ангилалт явуулан, ашиг шимийн үзүүлэлтийг тогтоон хээлтэгч 6200, хээлтүүлэгч 710 бүгд 6910 малыг үржлийн болон цөм сүргийн малаар бүртгэн мал аж ахуйн нэгдсэн системийн мэдээллийн сан бүрдүүлж байна. Мөн ялган тэмдэглэсэн мал сүргийг бүртгэлжүүлэх, малын шилжилт хөдөлгөөн хийх, төл бойжилт, том малын хорогдлын мэдээ, мал ангилалтыг өрх бүрээр бүртгэж программд оруулсан.

Сумын бэлчээрийн даацыг 08 дугаар сард тодорхойлж таваарын малын 30-аас доошгүй хувийг эдийн засгийн эргэлтэд оруулах талаар малчдад заавар зөвлөгөө өгч байна.

Бог малын хээлтүүлэгчийг 3 хэсэг ялган суурилж, хавар, намрын ангилалтыг “Мал үржүүлэг, технологийн ажил үйлчилгээний нэгж”-тэй хамтран явуулж стандартын шаардлага хангасан хээлтүүлэгчийг мал хээлтүүлэгт оруулж үржлийн ажлыг явуулж байна. Үржлийн цөм сүргийн малаас 285 өсвөр хээлтүүлэгчийг өсгөн бойжуулсан.

“Намрын ногоон өдрүүд-2022” арга хэмжээ сумандаа зохион байгуулах ажлын удирдамж гарган батлуулж, бэлтгэл ажлыг хангаж байна.

Сумын аюулгүй нөөцөд өвс 80 тн, тэжээл 40 тн-ийг бэлтгэн нөөцлөхийг төлөвлөсөн.

Малчдаас ноосэы падан хүлээн авч E-Barimt үүсгэн, программд шивж оруулсан.

Боловсролын сургалтын байгууллагын хүүхдийн хоол хүнсний хангамж, хүртээмжийг нэмэгдүүлэх боломж шийдэл хэлэлцүүлэгт 1 албан хаагчийг хамрулсан.

Аргалант 3 дугаар багт шинээр гаргасан инжинерийн хийцтэй гүн өрмийн худаг хүлээлцсэн.

Газар тариалангийн үйлдвэрлэл эрхлэгч, ногоочин, тариаланчдад зориулан “Хүнсний ногооны урамшуулал олгох” цахим системийн сургалтад хөдөө аж ахуйн тасгийн 1 мэргэжилтэнг хамруулж, чадавхжуулсан.

Тариалсан талбайн мэдээ, эрчимжсэн мал аж ахуй болон отрын судалгаа хийж илгээсэн.

Өвөлжилт, хаваржилтын бэлтгэл ажил хангах ажлын төлөвлөгөө хийж гүйцэтгэн, хүнс хөдөө аж ахуйн тасгийн болон Газар тариалан салбарын мэдээ тайланг өгөгдсөн маягтын дагуу цаг хугацаанд явуулсан.

**Мал эмнэлэгийн чиглэлээр:** Сумын Засаг даргын 2022 оны 08 дугаар сарын 23-ны өдрийн А/60 дугаар захирамжаар байгуулагдсан ажлын хэсэг Бруцёллез өвчнөөс урьдчилан сэргийлэх дархлаажуулалтанд 501 тугал,18242 хурга, 21532 ишгийг хамруулан гүйцэтгэлийг Мал эмнэлгийн нэгдсэн системд оруулан жагсаалтыг системтэй тулган шалгаж тайлан мэдээг хүргүүлэхэд бэлтгэж, үхэр сүргийг шүлхий өвчнөөс урьдчилан сэргийлэх намрын вакцинжуулалтыг 2 ажлын хэсэг гарган сумын хэмжээний 253 өрхийн 2900 үхэр сүргийг хамруулахаас одоогоор 183 өрхийн 2496 үхрийг хамруулан мал эмнэлгийн урьдчилан сэргийлэх дархлаажуулалтын тайлан, мэдээг гаргаж Мал эмнэлгийн газарт хүргүүлсэн.

Гадны сумаас отроор орж ирсэн 5 айл өрхүүдээр явж мал сүрэгт эрүүл мэндийн үзлэгийг хийн, заавар зөвлөмж өгч ажилласан.

**Сумын Эрүүл мэндийн төв** **нь:** Нэмэлт дархлаажуулалт буюуКоронавируст халдвар /КОВИД-19/-ын эсрэг дархлаажуулалтад 1 хүнийг хамруулж, товлолын дархлаажуулалт буюу2-5 сартай 18 хүүхдэд 5-т, ПЭВ, СЭИВ, халдварт саа, 9-24 сартай 12 хүүхдэд УГУ, ПЭВ, АГ вакцинуудыг хийсэн.

Эмнэлгийн тусламжийн чиглэлээралсын дуудлага-12**, т**өвийн дуудлага-15, БОЭТ хүргэсэн-8, яаралтайгаар хүлээн авахаар үйлчлүүлсэн хүн-39, хэвтүүлэн эмчлүүлсэн- 22, эмчлэгдэж гарсан-19, өдрийн эмчилгээнд -10, гэрийн сувилахуйд-6, сэргээн засах тусламж үйлчилгээнд-5 хүнийг хамруулан ЭМД-ын сангаас 1.250.000 төгрөгний санхүүжилтийг авсан.

**Цэцэрлэг** **нь:** Багш нарын бага хуралд эрхлэгч, заах аргын нэгдлийн ахлагч нар оролцон 2022-2023 оны хичээлийн жилийн зорилго, зориолтыг тодорхойлсон ба хичээлийн жилийн нээлтий зохион байгуулж, Монгол улсын Ерөнхийлөгчийн 2022 оны “Эзэн богд Чингис хааны эш хөргийг хүндэтгэн залах тухай” 159 дүгээр зарлигийг хэрэгжүүлж, хөргийг хүндэтгэн, залсан.

Боловсролын салбарын мэдээллийн системд 130 хүүхдийн мэдээллийг оруулж, үндсэн бүлэгт 103, хувилбарт сургалтад 27 хүүхдийг бүртгэсэн.

Сургуулийн өмнөх боловсролын сургалтын орчны стандартыг хэрэгжүүлэх үүднээс Засаг даргын тамгын газар болон “ХИХ” ХХК-ны тусламжтайгаар 7х13м2 харьцаатай сагсан бөмбөгийн талбайг тохижуулсан.

Туршилтын талбайгаас чацаргана, төмс, хүнсний ногоо хураасан.

Төрийн албан хаагчийн нийгмийн баталгааг хангах хөтөлбөрийн хүрээнд дотоодын аялалыг зохион байгуулсан.

**Ерөнхий боловсролын сургууль нь:** 2022-2023 оны хичээлийн жилийн нээлтийн үйл ажиллагаанд Эзэн богд Чингис хааны эш хөрөг дээдлэн залах ёслолыг зохион байгуулж, сурагчдыг Ерөнхийлөгчийн хичээл, Манайд ирээрэй өдөрлөг, танай хүүхэд сурагч боллоо, Чингис хаан сэдэвт хичээлүүдэд хамруулж, дааганы уралдаан, 3 насны ангилалаар бөхийн барилдааныг зохион байгуулсан.

Өвөрхангай аймагт зохион байгуулагдсан багш нарын бага хуралд 10 багш оролцож, 10, 11 ангиудад судлах хичээлийн хуваарь гарган үндсэн хуваарьт оруулан судлуулж, хичээлийн үйл ажиллагаа хэвийн явагдаж байна.

10 сая төгрөгийн төслөөр 4 ангид өнгөт дэлгэц, 1 ухаалаг дэлгэц ирсэн.

 Ховд аймагт Японы хүүхдийн ивээх сангийн сургалтад 5 багшийг оролцуулсан. Дугуйлан секц хуваарийн дагуу хичээлэнэ. Сургуульд суурилсан үнэлгээгээр дунд ангийн 7 багш, бага ангийн 1 багш урамшуулалд хамрагдана. Шилжилт хөдөлгөөн хийгдэж байна үүнээс 11 сурагч ирж, 25 сурагч шилжсэн. Багш нарт оношлох үнэлгээ хийгдэж байна.

09 сарын 5-наас 9 хооронд цахим сургалтад багш нар хуваарийн дагуу оролцсон. Ерөнхий боловсролын сургуулийн ахлах, дунд ангийн сурагчдад чацаргана түүсэн ирц-163 сурагчид идэвхтэй хамрагдсан. 80 байрын дээвэр, 8б анги, спорт заалны дээврийн засврын ажил хийгдсэн.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ